З  А П  И  С  Н  И  К

Од седмата редовна седница на Советот на општина Чешиново-Облешево, одржана на ден 23.02.2022 година,во просториите на општината – Сала на Совет.
Седницата започна во 09.00 часот.
Присутни: Славе Донев, Боби Ѓоргиев, Сане Стојанов, Слаџана Ангелова, Иван Андонов, Стојан Ангелов, Франческо Наков, Орце Митров,  Анита Колева, Филип Јосев и Саше Донев
Присутни и: Градоначалникот на општина Чешиново-Облешево г-н Далибор Ангелов,  Стојка Стојанова – директор на ЈПКД „Облешево“, Моника Накова- директор на ЈОУДДГ „Ѕвездички“ Чешиново, Драгица Николова – директор на ООУ „Климент Охридски“ Облешево и Ленче Јакимова – директор на ООУ „Страшо Пинџур“ Соколарци. 
Записникот го води Драгица Горгиевска – Советник за  нормативно-правни работи во општината
	Записникот од шестата редовна седница се стави на разгледување.
	Забелешки на Записникот од шестата редовна седница
	-Сане Стојанов
	Во врска со Барањата за финансиска помош кои не се одобрени од Наша страна, досега не било пракса во општината посмено да им се одговара на барателите, но во иднина доколку постои можност писмено нека бидат известени.
	Друго, кај мојата дискусија на претпоследната страна „еден во заминување прави а не плаќа а наследниот ќе треба да ги плате долговите, треба да стои дека мислев за Градоначалниците. Да се доплони мојата дискусија.
Записникот со забелешките  се усвои Едногласно со 11 гласа ЗА.

	За седмата редовна седница Претседателот го предложи следниот:


Дневен ред,

1. Измена и дополнување на Годишниот план за вработување во ЈОУДДГ „Ѕвездички“ Чешиново за 2022 година
2. Полугодишен Извештај за работа на ООУ „Климент Охридски“ Облешево за учебната 2021/2022 година
3. Полугодишен Извештај за работа на ООУ „Страшо Пинџур“ Соколарци за учебната 2021/2022 година
4. Информација за извршени работи за одржување на јавното осветлување на територија на општина Чешиново-Облешево за месец Јануари 2022 година
5. Информација за остварени бруто приходи од работа на пазарот во Облешево за месец Јануари 2022 година
6. Одлука за давање на Согласност на цени за комунални услуги
7. Одлука за трансфер на средства до ЈПКД „Облешево“ за работно ангажирање на сезонски работници за спроведување на Програмата за јавни работи на територија на општина Чешиново-Облешево
8. Одлука за финансирање на проекти активности во 2022 година
9. Предлози, прашања и барања




1 Точка (Измена и дополнување на Годишниот план за вработување во ЈОУДДГ „Ѕвездички“ Чешиново за 2022 година)

-Моника Накова
На изминатата седница се изгласаа измените на Правилникот за систѕематизација на работните места во детската градинка. Измените и диополнувањата на Годишниот план за вработување се само усогласување со Правилникот за систематизација.
-Саше Донев
Дали се предвидува реализација на Планот во 2022 година?
-Моника Накова
Ова се само предвидени работни места а дали ќе се реализираат зависи од тоа дали ќе се добие согласност од Министерството за финансии и Министерството за труд и социјална политика. Тоа не може да го знаеме.
-Саше Донев
Дали тие лица веќе работат во градинката?
-Моника Накова
Да, истите се ангажирани преку Агенција за Привремени Вработувања.
-Орце Митров
Дали финансирањето, односно платите се преку општината?
-Моника Накова
Не, Ние се финансираме со блок дотации од Министерството за труд и социјална политика.

По кратката дискусија се премина на гласање.
Со 6 гласа ЗА, 4 гласа Против и 1 глас Воздржан се донесе Одлуката за давање на Согласност на измената и дополнувањето на Годишниот план за вработување во ЈОУДДГ „Ѕвездички“ Чешиново за 2022 година.

2 Точка (Полугодишен Извештај за работа на ООУ „Климент Охридски“ Облешево за учебната 2021/2022 година)

-Драгица Николова
Даде објаснување на писмениот Полугодишен Извештај.
-Сане Стојанов
Зборуваме само за подобрување на успехот на учениците за во иднина. Мое размислување е дека треба да се подобри и однесувањето на наставниците во одредени сегменти бидејки тие служат како пример на учениците. Не зборувам за сите туку за поединци.
Моето прашање би било, дали имате бројка на ученици за во идните учебни години кои ќе се запишат во прво одделение, за наредните 2-3 години, бидејки како што ја разбрав директорката зборување за зголемен обем на работа.
-Драгица Николова
Во Облешево ланската учебна година имаше само две првачиња. Бројката константно се намалува. На список ги има повеќе родени, но за жал фамилиите се исселени.

Се премина на гласање.
Со 11 гласа ЗА се донесе Одлука за усвојување на Полугодишниот Извештај за работа на ООУ „Климент Охридски“ Облешево за учебната 2021/2022 година.

3 Точка (Полугодишен Извештај за работа на ООУ „Страшо Пинџур“ Соколарци за учебната 2021/2022 година)

-Ленче Јакимова
Даде објаснување на писмениот Полугодишен извештај.
-Сане Стојанов
Можеби треба да ни се дообјасни дел од Вашето излагање. Телевизори за учениците од прво одделение, 4 ученика, 4 телевизори?
-Ленче Јакимова
Зборувам за основното училиште и за подрачните училишта. Не се 4 ученика.
-Сане Стојанов
Во ред е тогаш. Разбрав дека се однесува само за Чешиново.

Се премина на гласање.
Со 11 гласа ЗА се донесе Одлука за усвојување на Полугодишниот Извештај за работа на ООУ  „Страшо Пинџур“ Соколарци за учебната 2021/2022 година.


4 Точка (Информација за извршени работи за одржување на јавното осветлување на територија на општина Чешиново-Облешево за месец Јануари 2022 година)

-Саше Донев
Кога има пријава за прегорена улична сијалица, дали по пријавата се постапува само за во едно населено место или мора да има пријава за во повеќе населени места. Имам информација дека има пријава за во Жиганци, за бандера и кабел, и не е поминато се месеци таму.
-Стојка Стојанова
Ако во едно населено место има пријава за прегорени 3-4 сијалици, се оди на терен. Конкретно за пријавата за во Жиганци за која зборувате не се работи за сијлица, туку за бандера. Јавното Претпријатие во моментов нема бандери.
-Саше Донев
Имам информација дека тие ја имаат набавено бандерата.
-Славе Донев
Кој е одговорен за објектите што се под општината. Општината или јавното претпријатие. Конкретно за објектот Платини во Спанчево. Вратата е разбиена и веќе подолг период служи како јавно wc.
-Франческо Наков
Кога се реновира салата, се разби вратата и после тоа остана така.
-Орце Митров
Иста е ситуацијата и во Теранци.
-Сане Стојанов
Колку се работи на економичноста во заштедата на електричната енергија? Пред некој ден во 07.18 поминував во Облешево и уличните сијалици беа запалени. Во интерес на штедењето да се направат напори да се исклучуваат порано. Тоа е во интерес на општината.
-Стојка Стојанова
Претпоставувам дека се работи за вчерачниот ден. Имаше дефект и истиот е отстранет.

-Градоначалникот
Да се заблагодарам на советниот за иницијативата и воедно да се надовзам околу мерките на штедење кои ги презедовме како општина. Ја знаеме сите ситуацијата со енергетската криза. Договорот со претходниот добавувач е раскинат. Општината плаќа за електрична енергија за сите објекти под општината и за улучното осветлување. Презедовме некои сериозни чекори во делот на заштедата на електрична енергија. Во делот на вклучување и исклучување на уличното осветлување не може многу да реагираме бидејки истите се вклучуваат врз база на некое електрично окце. Доколку во иднина некој до Вас реагира дека има прегорена улична сијалица а подолг период не е сменета треба да знаете дека тоа е со цел за да се направи заштеда на електрична енергија. Како што и на претходна седница Ве известив сметката за електрична енергија за месец декември е 850.000,00 денари, компаративно со месец декември 2020 зголемена за повеќе од 4 пати. Од друга страна ја знаете и финансиската ситуација на општината.
-Сане Стојанов
Во врска со уличното осветлување, истото е предимензионирано од страна на сите претходни градоначалници за да се удоволи на гласачкото тело и сега веќе е проблем.
-Градоначалникот
Посебен проблем е штетниот Договор за Јавно Приватно Партнерство со Телеком. Немаме никакви ингеренции во тој дел освен што имаме огромни сметки за струја. Кога бев член на Советот алудирав дека ако се склучи тој договор истиот ќе биде штетен за општината. Референтната вредност е многу висока. Договорот е со траење од 10 години. Ова е класичен криминал и ќе се потрудам да се изнајде начин да се корегира оваа референтна вредност

По дискусијата се премина на гласање.
Со 11 гласа ЗА се донесе Заклучок за усвојување на Информацијата за извршени работи за одржување на јавното осветлување на територија на општина Чешиново-Облешево за месец Јануари 2022 година.


5 Точка (Информација за остварени бруто приходи од работа на пазарот во Облешево за месец Јануари 2022 година)

Без дискусија со 11 гласа ЗА се донесе Заклучок за усвојување на Информација за остварени бруто приходи од работа на пазарот во Облешево за месец Јануари 2022 година.


6 Точка (Одлука за давање на Согласност на цени за комунални услуги)

-Орце Митров
Дали може да ни ги кажете претходните цени кои биле, да се направи некоја споредба.
-Стојка Стојанова 
Ги кажа претходните цени.
-Сане Стојанов
Барањето од страна на Јавното Претпријатие држе место бидејки се покачени цените на горивото, на сите енергенси. Но да се зголеми цената од 100 на 200 денари за физички лица за собирање на смет, тоа е веќе зголемување од 100%. Покачувањето треба да оди скалесто. Ви кажав преска дека кога поминував во Облешево во 07.18 светеше уличното осветлување. Забележав колку е часот бидејки во тој момент е вратив назад дома да ја земам камерата да го снимам чадот кој се гледаше од депонијата Буќески дол. Ние буквално се тровиме. Ќе бидам против донесување на оваа Одлука само поради овие причини.
За одржување на гробиштата цената не е висока, но кај нас во Кучичино столбовите се искршени.
Во врска со ова Барање разговарав со граѓаните и од Кучичино и од Бурилчево и тие се против токму поради овие причини, поради тровењето од запалената депонија.
-Орце Митров
Сане дадди твој предлог како предлагаш ти да ја корегираме цената.
-Драгица Горгиевска
Управниот одбор на Јавното Претпријатие ги утврдува цените на производите и услугите, а основачот дава или не дава Согласност на истите.
-Градоначалникот
Потполно се согласувам околу покачувањето на цените и услугите кои ги има утврдено Управниот одбор со давање акцент на скалестото покачување. Нека се состане Комисијата за комунални дејности, комисијата за финансии ќе се утврди дека по направени анализи цените се тие. Со овие цени со кои работи јавното претпријатие истото не е ликвидно, а тоа е резултат на претходното работење кога немало скалесто покачување на цените и затоа е дојдено до оваа ситуација. Четири години се работело врз база на популизам во делот на референтните цени на комуналните услуги. Ќе видете кога ќе дојде на ред да се разгледува цената на водата. И таму ќе има покачување за да може претпријатието да биде ликвидно. Договарњањето на цената на водата се случило во четири очи. Информациите дадени во Регулаторната Комисија се погрешни, системот е полнет со погрешни податоци. Се работи за класичен криминал, на кој јас не можам да замижам. И овие цени не се реални, и овде е земена долната граница како резултат на претходното замижување. Ако сакаме квалитетни услуги од страна на јавното претпријатие треба да работиме во интерес на граќаните, а не да се диктира пред избори да не се покачуваат цените иако Јавното Претпријатие до Регулаторната Комисија има платено 70.000,00 денари. Тоа е резултатот од внесување на погрешни информации во системот. Да, Вие сте апсолутно во право но ова е резултатот на погрешното раководење. Ова Ви го кажувам за подобро да бидете запознаени. Утре ќе ја имаме истата ситуација со водата. Класичен криминал. Имам следливост на целата ситуација и некој за ова треба да превземе одговорност. Секој треба да одговара за своите постапки.
-Стојка Стојанова
Во врска со одржување на гробиштата, наша обврска е само да ја испрскаме и искосиме тревата, друго ништо.
-Сане Стојанов
Во врска со ликвидноста на Јавното Претпријатие, ја разбирам дека е така, но сакам и Вие да разберете дека ние се тровиме од чадот од депонијата. Тоа не е еден бран, тоа е грозно за гледање.
-Стојка Стојанова
По дојава излегуваме на терен и со багер го гасиме огнот.
-Градоначалникот
Ситуацијата со одлагање и депонирање на сметот е следната. Во периодот кој следува стратегија на Републиката и планскиот регион е регионално депонирање на отпадот. Тоа ќе биде во депонијата во Мечкуевци. Оваа депонија ќе се затвори. Се надевам дека со ова ќе се реши и оваа ситуација со депонијата Буќески дол. Ако сега ја затвориме депонијата ќе нема каде да се депонира сметот. Самиот проект е 46 милиони евра и не мислам дека туку така тоа нема да се реализира. Во првата етапа сме изземени како општина во делот на добивање на возило за изнесување на смет, но ќе барам одговор на ваквата ситуација од кои причини е ова.
Причината за палењето е повеќе од јасна, заради металите. Поднесов Барање до МВР ПС Кочани за поголеми котроли на територија на општината, не само поради ова туку поради зголемениот број на кражби. Не добивме ниту писмен одговор ниту пак видов дека има засилени контроли, освен сообраќајните.
-Сане Стојанов
Оградата на депонијата е украдена, столбовите се извадени. Околните површини, земјоделски површини се грозни за гледање бидејки се преполни со кеси и алишта од депонијата.
-Стојан Ангелов
Оградата и столбовите се украдени од месното население.
-Сане Стојанов
Јас не го негирам тоа. Но здравјето на луѓето е загрозено. Кучичино, Бурилчево, Теранци, Чифлик. Особено тоа се однесува за граѓаните на Кучичино. Денес воздухот беше како магла да има.
Во врска со Вашата дискусија за досегашното работење дека некој треба да сноси одговорност, се согласувам со Вас дека треба да се има одговорност.
-Градоначалникот
Што се однесуваше до нас тоа е таа граница која може да се превземе. Се обративме до полицијата тие се надлежни за вакви појави.
-Франческо Наков
Дали се обративте писмено или електронски?
-Градоначалникот
Се разбира писмено.
-Франческо Наков
Надлежни се ПС Кочани, но тие имаат само засилени сообраќајни контроли.
-Градоначалникот
Во врска со покачувањето на цените на услугите, ако претходно биле покачувани склаесто немаше сега да бидат толку радикално покачени. Ова е резултат на претходно затајување на работата. Некој ќе одговара за доставување на лажни податоци.
-Сане Стојанов
Здравјето не може да се купи. Не може да подигнам рака и да гласам за оваа Одлука од тие причини. Не поради цената туку поради здравјето на луѓето. Ситуацијата ја следам уште кога таму се лоцира депонијата. Си реков конечно некоја инвестиција во Кучичино.
-Боби Ѓоргиев
Депонијата не може да се изгасне ако отиде багерот таму. Постојат фирми што работат на таа проблематика. Ситуацијата со депониите во Кочани и Виница беше иста па се среди ситуцијата. Проблемот е што ние немаме пари за таа работа.
-Градоначалникот
Тоа е третирање со габи.
-Сане Стојанов
Да, но може да се реагира барем малку да се загасне огнот.
-Орце Митров
Да видеме со цените кои ги има утврдено Управниот одбор. Да гласаме за предлогот.
-Градоначалникот
Барам да размислите околу Вашата Одлука. Дали Јавното Претпријатие е ликвидно со овие цени.

Се премина на гласање.
3 гласа ЗА.

-Стојка СтојановаИмаме голем проблем со луѓето. Треба да одлагаме 1 канта и 1 вреќа а кога отидеме на терен има 20 вреќи. Ако не го земеме ѓубрето се жалат дека не ја добиваат услугата и не сакаат да плаќат. Од три фирми возилото е полно е се враќа по неколку пати.
-Орце Митров
Органскиот смет не треба да се зема.
-Франческо Наков
Во тој случај да гласаме да дадеме согласност за останатите цени освен за цената за физички лица.
Во врска со дивите приклучоци на каналиозацијата во Спанчево, ме прашаа луѓето тие 3.000,00 денари дали се однесуваат само за приклучок и како треба да се платат?
-Стојка Стојанова
Да, за приклучок. Ќе плаќаат на две рати по 1.500,00 денари.
-Славе Донев
Дали имате евиденција за колку приклучоци се работи и што имате превземено во врска со тоа.
-Стојка Стојанова
Како што можевме да утврдиме се работи за 50 и нешто приклучоци, сите се известени и треба да дојдат да платат.
Во врска со Ценовникот од Управниот одбор да напоменам само дека овие цени се утврдени во 2006 година. Претпријатието не може да работи со вака утврдените цени.
-Франческо Наков
Барам повторно да се стави на гласање Одлуката.

Се усвои Предлогот на Франческо Наков. На повторното гласање 7 гласаа ЗА, 1 Против и 3 Воздржани.
Со 7 гласа ЗА се донесе Одлуката за давање на Согласност на цени за комунални услуги.

-Орце Митров
Процедурално.
За да се стави ред за лицата кои не плаќаат за ѓубрарина а сметот го одлагаат на диви депонии да се вработи комунален редар. За неколку месеци со Комуналниот редар ќе се воспостави ред. На општината и треба лице – комунален редар.

7 Точка (Одлука за трансфер на средства до ЈПКД „Облешево“ за работно ангажирање на сезонски работници за спроведување на Програмата за јавни работи на територија на општина Чешиново-Облешево)

-Стојка Стојанова
Во консултација со Градоначалникот оваа година ќе ангажираме 4 сезонски работници. Веќе во претпријатието работат тројца под Договор за дело, нов ќе ги трансферираме во сезонски работници и ќе се ангажираат уште четворица. Оваа година надоместокот ќе биде 15.000,00 денари.
-Градоначалникот
Засега мислиме дека со овие работници ќе успееме да одговориме на потребите. Доколку има потреба од дополнително ангажирање истото повторно ќе се разгледа на Совет.
-Сане Стојанов
Дали за истите ќе се плаќа пензиско и здрвствено осигурување.
-Стојка Стојанова
Не, само персонален данок и осигурување од 100 денари.
-Градоначалникот
Доколку сметате дека има лица кои одговорно ќе пристапат на оваа работа, слободно предлагајте.

Се премина на гласање.
Со 11 гласа ЗА се донесе Одлуката за трансфер на средства до ЈПКД „Облешево“ за работно ангажирање на сезонски работници за спроведување на Програмата за јавни работи на територија на општина Чешиново-Облешево.

8 Точка (Одлука за финансирање на проекти активности во 2022 година)

-Градоначалникот
Имавме Јавен повик објавен на веб страната на општината. Единствено фудбалскиот клуб поднесе апликација. Според мене треба да подржуваме вакви иницијативи, младите да се насочат да спортуваат.
-Славе Донев
И јас го поддржувам ова Барање. Само котизацијата која треба да ја платат е 150.000,00 денари. Да не дозволиме да згасне единствениот клуб во општината.
-Градоначалникот
Сметам дека им е издржано барањето.
-Саше Донев
Разговарав и со општина Крабинци. Сеуште не се извесни натпреварите во оваа лига па од тие прични не се знае дали и ќе биде потребно да се плати котизацијата. Во Карбинци им даваат и плата по 6.000,00 денари. Треба да се одвојат средства да им се плате на тие 10 – 15 играчи. Но пак ќе кажам не е извесно дали ќе играт.
-Градоначалникот
Има и Барање од фудбаласката школа за деца, бараат финансиски средства за стативи. Тоа е добро и треба да се одобри бидејки тоа останува на општината.
-Орце Митров
Ако им се одобрат средствата треба да се исплатат сите.
-Градоначалникот
Плаќањето ќе е по доставена ситуација за извршена работа. Колку е фактурирано на клубот толку и ние ќе одобриме, за реално направени трошоци.

Се премина на гласање.
Со 11 гласа За се донесе Одлука за одобрување на финансиски средства од 400.000,00 денари на ФК Чешиново 2015 за натпревари во трета лига Исток.

	9 Точка (Предлози, прашања и барања)

	Се прочита Барањето од Влатко Коцев кој бара финансиска помош од 8.000,00 денари за набавка на цевки за изработка на фудбалски стативи за фудбалското игралиште во Чешиново.

	Од присутни 10 членови на Советот во просторијата за време на гласањето Едногласно се донесе Одлука за усвојување на Барањето.

	Се прочита Барањето од Дарко Стефанов кој бара материјална помош за набавка на трева за тревник пред аптеката во Чешиново.

	Со 11 гласа ЗА се усвои Барањето и се донесе Одлуката за материјална помош.

	-Франческо Наков
	Каде да се обратам во врска со попуштање на потпорен ѕид под каналот во Спанчево. Досега се сами ја саниравме штетата. Од Водостопанство упатуват на општината, кој е надлежен?
	-Орце Митров
	Точно е дека е надлежна општината, каналот е чистен кога јас бев Градоначалник.
	-Градоначалникот
	Поднеси Барање до општината, ќе се излезе на лице место за да се види ситуацијата.


	Со исцрпување на Дневниот ред заврши седмата редовна седница на Советот на општина Чешиново-Облешево.
[bookmark: _GoBack]	Седницата заврши во 11.20 часот.

